**ROMANIA**

**JUDETUL HUNEDOARA**

**PRIMARIA MUNICIPIULUI DEVA**

**Serviciul financiar, contabilitate**

**Nr.înregistrare:**……../……..2022

**RAPORT**

1. la proiectul de hotărâre privind darea în administrare în favoarea Direcției de Asistență Socială subordonată Consiliului local al municipiului Deva a imobilului construcție și teren aferent în suprafață de 347 mp, înscris în CF nr. 64290, nr.cadastral 64290-C1, situat în Deva, Aleea Muncii, nr.7, județul Hunedoara
3. Serviciul financiar, contabilitate, din cadrul aparatului de specialitate al primarului, analizând Referatul de aprobare prezentat de Primarul municipiului Deva, domnul Nicolae - Florin Oancea, prin care se propune darea în administrare, în favoarea Direcției de Asistență Socială subordonată Consiliului local al municipiului Deva a imobilului construcție și teren aferent în suprafață de 347 mp, înscris în CF nr. 64290, nr.cadastral 64290-C1, situat în Deva, Aleea Muncii, nr. 7, județul Hunedoara, supunem atenției Consiliului local următoarele:

Prin Hotărârea Consiliului local al municipiului Deva nr. 62/2019 s-a aprobat schimbarea destinației imobilului, construcție și teren aferent în suprafață de 347 mp, în care și-a desfășurat activitatea Grădinița cu Program Normal nr. 2, situat în Municipiul Deva, Aleea Muncii, nr. 7, fosta Aleea Pescarilor nr. 15, jud Hunedoara, din spațiu de învățământ, în spațiu necesar înființării unui Centru de zi pentru persoane vârstnice - Clubul Seniorilor 2, în baza avizului conform al Ministrului Educației nr. 9482/20.08.2019.

Prin Hotărârea Consiliului local al municipiului Deva nr. 207/2019 s-a aprobat retragerea dreptului de administrare al Direcției de Asistență Socială Deva, subordonată Consiliului local al municipiului Deva, a imobilului construcție și teren aferent în suprafață de 347 mp, în care și-a desfășurat activitatea Grădinița cu Program Normal nr. 2, situat în Municipiul Deva, Aleea Muncii, nr. 7, fosta Aleea Pescarilor nr. 15, jud Hunedoara, din spațiu de învățământ, în spațiu necesar înființării unui Centru de zi pentru persoane vârstnice - Clubul Seniorilor 2 înscris împreună cu bunurile aferente.

Ministrul Educației a emis avizul conform nr. 9482/20.08.2019, pentru schimbarea destinației unui imobil, construcție și teren aferent în suprafață de 347 mp, în care și-a desfășurat activitatea Grădinița cu Program Normal nr. 2, situat în Municipiul Deva, Aleea Muncii, nr. 7, fosta Aleea Pescarilor nr. 15, jud Hunedoara, din spațiu de învățământ, în spațiu necesar înființării unui Centru de zi pentru persoane vârstnice - Clubul Seniorilor 2.

Prin adresa nr. 35406/26.11.2021, înregistrată la Registratura primăriei municipiului Deva sub nr. 131268/14.12.2021, Ministerul Educației ne-a transmis punctul de vedere cu privire la aplicarea prevederilor art. (6^2) din Legea nr. 271 / 2021 pentru modificarea şi completarea art. 112 din Legea educaţiei naţionale nr. 1/2011, potrivit căruia “*Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face după primii 3 ani calendaristici de la întreruperea activităţii educaţionale, de către autorităţile administraţiei publice locale, fără avizul conform al ministrului educaţiei.*

1. Potrivit extrasului CF nr. 64290, nr.cadastral 64290-C1, imobilul, construcție și teren aferent în suprafață de 347 mp situat în Deva, Aleea Muncii, nr.7, județul Hunedoara figurează în proprietatea publică a municipiului Deva.

Întrucât obiectul administrării îl reprezintă bunurile imobile aflate în proprietatea publică a municipiului Deva, iar asupra acestora se pot constitui drepturi reale, derivate din dreptul de proprietate publică, respectiv: dreptul de administrare, dreptul de concesiune şi dreptul de folosinţă cu titlu gratuit. Titularii dreptului de administrare pot fi regiile autonome, autorităţile administraţiei publice centrale sau locale, instituţiile publice de interes naţional, judeţean ori local. Constituirea dreptului de administrare, precum al dreptului de folosinţă cu titlu gratuit se dispune prin hotărâre a Guvernului, a consiliului judeţean sau, după caz, a consiliului local.

Conform prevederilor art. 23 din Legea nr. 273/2006 privind finanţele publice locale, cu modificările şi completările ulterioare:

„(1) Ordonatorii de credite au obligaţia de a angaja şi de a utiliza creditele bugetare numai în limita prevederilor şi destinaţiilor aprobate, pentru cheltuieli strict legate de activitatea instituţiilor publice respective şi cu respectarea dispoziţiilor legale.

(2) Ordonatorii de credite răspund de: (...)d) integritatea bunurilor aflate în proprietatea sau în administrarea instituţiei pe care o conduc; (...)”.

**Din punct de vedere juridic sunt incidente şi aplicabile**:

**- prevederile art. 861 alin.(3), art. 867-870 din Legea nr.287/2009 privind Codul civil, republicată, cu modificările și completările ulterioare, astfel:**

***ART. 861*** *Caracterele dreptului de proprietate publică*

*(3) În condiţiile legii, bunurile proprietate publică pot fi date în administrare sau în folosinţă şi pot fi concesionate ori închiriate.*

***ART. 867*** *Constituirea dreptului de administrare*

*(1) Dreptul de administrare se constituie prin hotărâre a Guvernului, a consiliului judeţean sau, după caz, a consiliului local.  (2) Autorităţile prevăzute la alin. (1) controlează modul de exercitare a dreptului de administrare.*

***ART. 868*** *Exercitarea dreptului de administrare*

*(1) Dreptul de administrare aparţine regiilor autonome sau, după caz, autorităţilor administraţiei publice centrale sau locale şi altor instituţii publice de interes naţional, judeţean ori local.*

*(2) Titularul dreptului de administrare poate folosi şi dispune de bunul dat în administrare în condiţiile stabilite de lege şi, dacă este cazul, de actul de constituire.*

***ART. 869*** *Stingerea dreptului de administrare*

*Dreptul de administrare încetează odată cu încetarea dreptului de proprietate publică sau prin actul de revocare emis, în condiţiile legii, dacă interesul public o impune, de organul care l-a constituit.*

***ART. 870*** *Apărarea dreptului de administrare*

*(1) Apărarea în justiţie a dreptului de administrare revine titularului dreptului.  
  (2) Dispoziţiile art. 696 alin. (1) se aplică în mod corespunzător.*

* **prevederile art.108 litera a, art. 129 alin. 2 litera c, alin. 6 litera a din O.U.G. nr. 57/2019 privind Codul administrativ, cu modificările și completările ulterioare, astfel:**

**ART.108** *Consiliile locale şi consiliile judeţene hotărăsc, în condiţiile prevăzute în partea a V-a a prezentului cod, ca bunurile ce aparţin domeniului public sau privat, local sau judeţean, după caz, să fie:*

*a) date în administrarea instituţiilor publice şi regiilor autonome din subordinea unităţii administrativ-teritoriale care le are în proprietate;*

**ART.129 alin.2 litera c, alin.6 litera a** *Consiliul local exercită următoarele categorii de atribuţii:… c) atribuţii privind administrarea domeniului public şi privat al comunei, oraşului sau municipiului, iar în exercitarea acestei atribuții hotărește darea în administrare a bunurilor proprietate publică a … municipiului, după caz, precum şi a serviciilor publice de interes local, în condiţiile legii.*

Predarea/primirea bunurilor se va efectua în baza unui protocol de predare primire, încheiat în termen de maxim 30 de zile între **Municipiul Deva** respectiv **Direcția de Asistență Socială.**

În considerarea prevederilor art. 861 alin.3, art. 867-870 din Legea nr.287/2009 privind Codul civil, republicată, cu modificările și completările ulterioare,

1. În temeiul prevederilor art. 108 lit.”a”, 129 alin.2 litera “c”, alin.6 lit. “a”, art.139 alin.3 lit. “g”, art.196 alin.1 lit. “a”, art. 290, art. 297 alin.1 lit. “a”, art. 298, art. 299 și art.300 din O.U.G. nr. 57/2019 privind Codul administrativ, cu modificările și completările ulterioare,
3. Supunem atenției Consiliului local al municipiului Deva proiectul de hotărâre privind darea în administrare, în favoarea Direcției de Asistență Socială subordonată Consiliului local al municipiului Deva a imobilului construcție și teren aferent în suprafață de 347 mp, înscris în CF nr. 64290, nr.cadastral 64290-C1, situat în Deva, Aleea Muncii, nr. 7, județul Hunedoara.

**Direcția Juridică APL,**

**Director executiv**

Oana Mura

Director executiv,

**Direcția economică**

Claudia Maria Stoica